google/wiki40b huggingface dataset:
Keiser Yang av Sui

Keiser Yang av Sui, eller Yangdi, eller Sui Yangdi (隋煬帝; pinyin: Suí Yángdì, født 569, drept 11. april 618 i Jiangdu), personlig navn Yang Guang (楊廣; Yáng Guǎng) var den nest eldste sønn og arvingen til keiser Wen av Sui, og så den annen keiser i Sui-dynastiet i Kina. 
I hans regjeringsperiode gjennomførte man store kanalprosjekter (fra 604 til 610 ble Keiserkanalen bygd) og økonomien gjorde store framskritt. Han kommer fra det svært dårlig i kinesisk tradisjonell historieskrivning; til det må det imidlertid sier at han var reelt sett siste keiser av et dynasti, og historieskrivningen i slike tilfeller gjerne tilrettela for at ettertiden bedre skulle forstå hvorfor «himmelens mandat» forlot dynastiet og et annet dynasti kom til makt.
Han oppholdt seg i mange år i den sørligere del av Kina. Ifølge tradisjonell historieskrivning drepte han både sin far og en av sine brødre, og slik banet han veien for sin egen tronbestigelse i 604. Da han så var blitt keiser, videreførte han egentlig på de fleste områder sin far keiser Wendis politikk. Han flyttet hoffet fra Chang'an til den mer østlig beliggende by Luoyang, og dermed svekket han det nordvestlige Kinas aristokrati (som tildels var av tyrkisk herkomst) og lot tradisjonell konfucianisme (både denne filosofiens lærde og diktere) komme tilbake til heder og verdighet etter farens intense buddhifiseringspolitikk, men han beholdt samtidig sin støtte til buddhismereformatoren Zhiyi. Han begynte også på en storstilt utbygging av Jiangdu (i sør) med det for øye at denne byen senere skulle bli rikets hovedstad. Dette gav ham mange fiender blant den sinifiserte tyrkiske adel.
Under Yangdi kom det til tre dårlig ledede felttog mot det nordkoreansk-mandsjuiske Goguryeo (612-614) og i 615 til et tap for de østlige gökturkene, og dette rystet og svekket dynastiet ytterligere. Samtidig var riket rammet av oversvømmelser og derav utløst hungersnød, noe som i 610 hadde utløst et bondeopprør.
Yangdi skjønte godt at han var kommet i en trengt situasjon, og etter en fornøyelsesreise i det sørlige Kina vendte han ikke tilbake til de nordlige landsdeler. Ikke lenge etter begynte det å rakne. I juli 617 gjorde en hans inntil da trofaste generaler, Li Yuan, opprør. Gewneralen allierte seg med østtyrkerkhanen Shibi (regj. 609-21) og erobret den 9. november 617 den formelle hovedstad Chang'an. Der innsatte han et mindreårig barnebarn av Yangdi, ved navn Yang Yu, til marionettkeiser. Li Yuan var ikke den eneste som gjorde opprør: I Luoyang for eksempel hadde en annen fra nordvestaristokratiet, Li Mi, etablert seg, Det fantes videre to eller tre andre opprørsledere på hver sine steder. 
Keiser Yangdi sendte sommeren 617 sin general Wang Shichong til Luoyang, for å gå imot Li Yuan. Men imens avgjorde hans egne rådgivere saken: Med begrunnelsen «Himmelen har forkastet Sui; la oss sørge for oss selv!» ble keiser Yangdi kvalt i hjel våren 618 i Jiangdu av rådgiverne under ledelse av en viss Yuwen Huaji.
Hold On Be Strong

Melodi Grand Prix

Rundt 600 sanger ble sendt inn til NRKs Melodi Grand Prix høsten 2007, og Mira Craigs «Hold On Be Strong» var en av sangene som ble plukket ut til å delta i konkurransen i 2008. 
NRK fikk Maria Mittet, da kjent som Maria Haukaas Storeng, til å framføre den i delfinale 2 i Kongsvingerhallen fredag 18. januar 2008. Sangen gikk rett til finalen i Oslo Spektrum lørdag 9. februar, og der vant den en klar seier med nesten 200 000 stemmer. «Hold On Be Strong» ble dermed Norges bidrag til Eurovision Song Contest i Serbia samme år.
Utdypende artikkel: Melodi Grand Prix 2008

Eurovision Song Contest

Det norske bidraget deltok i den første semifinalen i Eurovision Song Contest tirsdag 20. mai. Der kom Maria Mittet på fjerdeplass og kvalifiserte seg til finalen lørdag 24. mai. I finalen kom «Hold On Be Strong» på en femteplass, det beste norske resultatet siden Jostein Hasselgård i 2003. Norge ble også det beste vesteuropeiske landet i konkurransen. Jorunn Hauge, May Kristin Kaspersen, Karianne Kjærnes, Håvard Gryting og Øystein Nesbakken var med på scenen som støttevokalister.
Utdypende artikkel: Eurovision Song Contest 2008
Karrierekompetanse

Rammeverk for karrierekompetanse i Norge

Bransjeforeningen Arbeid & Inkludering i NHO Service  gjennomførte i 2015-2016 et prosjekt for å teste ut det australske rammeverket for karrierekompetanse , og har på bakgrunn av dette utviklet et eget rammeverk for karrierekompetanse. 
I 2018 jobber Kompetanse Norge videre med karrierekompetanse. Kunnskapsdepartementet har gitt Kompetanse Norge i oppdrag å utvikle et nasjonalt kvalitetsrammeverk for karriereveiledning . Et felles rammeverk er planlagt lansert rundt januar 2020.
Akira Takabe

Karriere

Akira Takabe startet sin profesjonelle karriere i Tokyo Verdy i 2003. Han har også spilt for Rosso Kumamoto og FC Mi-O Biwako Kusatsu.
4. divisjon fotball for menn 2007

Østfold Fotballkrets

Østfold Fotballkrets

Akershus Fotballkrets

Akershus Fotballkrets

Buskerud Fotballkrets

Buskerud Fotballkrets

Telemark Fotballkrets

Telemark Fotballkrets

Agder Fotballkrets

Agder Fotballkrets

Sogn og Fjordane Fotballkrets

Sogn og Fjordane Fotballkrets

Sunnmøre Fotballkrets

Sunnmøre Fotballkrets

Nordmøre og Romsdal Fotbalkrets

Nordmøre og Romsdal Fotballkrets

Troms Fotballkrets

Troms Fotballkrets
Shanyin

Shanyin (kinesisk: 山阴县; pinyin: Shānyīn Xiàn) er et fylke i provinsen Shanxi i Folkerepublikken Kina. Det ligger i byprefekturet Shuozhou.
I 1999 var folketallet på 206 267 innbyggere.

Kulturminner

Han-gravene i Guangwu (广武汉墓群, Guangwu Han muqun) og Guangwu landsby (广武城, Guangwu cheng) ble i 1988 hhv. 2006 tilføyd på listen over kulturminner i Folkerepublikken Kina.

Samferdsel

Kinas riksvei 208 fører gjennom området. Den begynner i Erenhot og fører via Jining og Datong og Taiyuan til Changzhi i provinsen Shanxi.
Fiskeri- og landbruksdepartementet (Island)

Fiskeri- og landbruksdepartementet (islandsk: Sjávarútvegs- og landbúnaðarráðuneytið) er et departement i den islandske regjeringen. Fisket utgjør ca. 40 % av Islands eksport, og gjør Fiskeri- og landbruksdepartementet til et viktig departement for Islands økonomi.
24. mai 2007 ble Fiskeridepartementet og Landbruksdepartementet slått sammen til Fiskeri- og landbruksdepartementet. Minister fra 10. mai 2009 er Jón Bjarnason.
Den rettferdige

Den rettferdige er en roman av forfatter og språkforsker Helene Uri utgitt på Gyldendal i 2009.

Handling

Romanen følger en familie som i forbindelse med en skilsmisse opplever at mor overbeviser seg selv om at far har seksuelt misbrukt deres to felles døtre. Misbruket har aldri funnet sted, men faren blir anmeldt, stilt for retten og dømt. Døtrene blir overbevist om at de har blitt misbrukt. Senere blir saken gjenopptatt av en tidligere advokat som får faren frifunnet. Forholdet mellom far og døtrene blir aldri det samme og en dag tar faren sitt eget liv.
Tibnin

Tibnin er en liten by i guvernementet Nabatiye i Sør-Libanon.
Byen ligger på høydedraget Jabal Amel sør for Litanielven.
Norske UNIFIL-styrker, verkstedkompaniet Normaintcoy, var stasjonert ved byen fra 1978 til 1996. I dag er det styrker fra Polen som er stasjonert ved Tibnin.
Vaishali (distrikt)

Demografi

Ved folketellingen i 2011 var det 3 495 249 innbyggere i distriktet, mot 2 718 421 i 2001. Den urbane befolkningen utgjør 6,65 % av befolkningen.
Barn i alderen 0 til 6 år utgjorde 16,93 % i 2011 mot 19,98 % i 2001. Antallet jenter i den alderen per tusen gutter er 894 i 2011 mot 937 i 2001.
De olympiske ringene

De olympiske ringene ble tegnet i 1913 av de moderne lekers grunnlegger, den franske baron Pierre de Coubertin. Ringene ble det offisielle emblemet for de olympiske leker, og ble først brukt i forbindelse med sommer-OL 1920 i Antwerpen.

Symbolikk

Symbolet består av fem sammenvevde ringer i fargene blå, gul, sort, grønn og rød, lagt på en hvit bakgrunn. Coubertin presenterte det nye emblemet i augustutgaven av Revue Olympique i 1913. Her beskrev han at ringene skulle symbolisere de fem verdensdelene (Nord- og Sør-Amerika blir sett som ett kontinent). Den blå ringen representerer Europa, gul er Asia, sort er Afrika, grønn er for Oseania, og rød for Amerika. Noen mener at den hvite bakgrunnen representerer polområdene Antarktis og Arktis, men dette vites ikke sikkert. Ringene beskrev de områdene av verden som nå hadde tatt til seg olympismen, og aksepterte den sunne og vennlige kappestriden som Coubertin brant for.

Flagget

Emblemet ble offisielt tatt opp som de olympiske lekers symbol i 1914, og var tenkt brukt på et offisielt OL-flagg under sommer-OL 1916, men etter avlysningen av lekene på grunn av den første verdenskrig ble flagget for første gang heist over stadion i Antwerpen i forbindelse med sommer-OL 1920.
Camp Molloy

Konsept

Det var 17 deltagere, der to vinnere (en mann og en kvinne) til slutt vant 250 000 kroner hver. I tillegg kunne man opparbeide seg «tags» verdt 10 000 kr under hver delkonkurranse, om man var en av de tre på hver finaleetappe (jaktstarten) som vant. Det var dog kun den totale vinneren av Camp Molloy som fikk disse poengene omgjort til cash. 
Etter hver konkurranse ble to deltagere fra taperlaget nominert (i tillegg ble personen som måtte stå over jaktstarten automatisk nominert), og en av disse tre ble stemt ut av de (det) andre lag(ene). Selve leiren hadde egne forlegninger hvor deltagerne sov og spiste, og der det var sanitetstilbud samt et eget utstyrsdepot. Hver uke ble deltagerne valgt inn på ulike lag basert på kapteinenes strategiske muligheter. Etter briefing ble lagene sendt ut på en 48-timers beinhard konkurranse i den australske bushen.
Gjennom de første ukene konkurrerte deltagerne i tre lag. Deretter ble det to lag, før det helt på slutten ble kjempet mann mot mann og kvinne mot kvinne. 
Serien var veldig konkurransepreget. Samtidig var den mer sivilisert enn Robinsonekspedisjonen, ettersom deltagerne fikk mat. Deltagerne ble dessuten plukket ut etter fysikk og egnethet, og var mellom 19 og 33 år.
Oropos

Historie

I antikken var det hovedsakelig havnen som var av betydning, ettersom det var korteste forbindelsen mellom øya Evia og Oropos. Storfe og kornproduksjon gjorde stedet strategisk betydningsfullt. Aristoteles’ student Dikaiarchos fortalte at innbyggerne i byen var spesielt utspekulerte og grådige. Inntil 402 f.Kr. var stedet stort sett bosetningen rundt havnen, deretter ble en del av byen i nærheten den nåværende landsbyen i innlandet.
I antikk tid var Oropos også en grenseby mellom Boiotia og Attika, og dens besittelser var et stadig emne for strid mellom de to statene. I år 425 f.Kr. foregikk det et slag mellom thebanerne og athenerne som førstnevnte vant, men i 456 f.Kr. var det en kamp 12 km nord for Oropos hvor Athen sto seierrike igjen. Oropos kom deretter inn under Athen, og var siden alltid en attisk by, selv under Romerriket. Havnen, som ble kalt Delphinium i romersk tid, lå ved munningen av elven Asopos (også et navn på en mindre gresk guddom, navnets betydning er «som aldri tier»), omtrent 1,6 km nord for byen.
I moderne tid lå Oropos inn under det greske militærdiktaturet, og i 1967 ble det reist en konsentrasjonsleir hvor blant annet den kjente musikeren Mikis Theodorakis ble internert.

Arkeologiske funn

Det er få gamle ruiner fra antikken i området, men de viktigste er Apollontempelet og dets orakel. Siden 1884 har det blitt gjort arkeologiske utgravninger fra tempelet og en dorisk hall fra 300-tallet f.Kr. Det er også avdekket et teater, et stadion og en akropolis med flere inskripsjoner.
Daddy's Home

Om filmen

Filmen har kinopremiere i Norge 25. desember 2015.

Handling

En stefars liv blir snudd opp ned når stebarnas biologiske far kommer tilbake i livene deres.
Celleånding

Glykolyse

Glykolysen er grunnlaget for all energiproduksjon med utgangspunkt i glukose. Selve glykolysen krever ikke oksygen. Gjennom spalting av de kjemiske bindingene i glukose-molekylet dannes to pyruvat-molekyler, samtidig som det dannes to ATP-molekyler. Strengt tatt dannes det fire ATP for hvert glukosemolekyl, men to av disse går med i pyrruvat-produksjonen, slik at nettogevinsten er to ATP-molekyler. Pyruvat kan så oksideres til acetyl-CoA.

Sitronsyre-syklus

Sitronsyresyklus foregår i cellenes mitokondrier.
Acetyl-CoA er utgangspunktet for sitronsyresyklusen, hvor en kjede av kjemiske reaksjoner omdanner Acetyl-CoA til CO₂ og vann samtidig som det dannes energi i form av molekylene GTP, NADH og FADH₂. I den første reaksjonen går Acetyl-CoA sammen med oksaloacetat, og danner sitrat. Sitrat omdannes så, gjennom flere trinn, tilbake til oksaloacetat. En slik runde produserer 1 GTP, 3 NADH, 2 FADH₂ og 2 CO₂.
Sitronsyresyklus må gå to runder for hvert glukosemolekyl som gjennomgår glykolysen.
Rede

Et rede (også reir) er et tilholdssted for visse dyr, særlig fugler og andre eggleggende dyr. Et rede skal gjerne fungere som et trygt, lunt sted for egg under hekking og ruging. Når eggene er klekket skal redet være et sted der foreldrene trygt kan forlate ungene for å hente mat til dem.
Strimmelen

Strimmelen er et boliganlegg på Landås i Årstad bydel i Bergen. Boligområdet omfatter Strimmelen 1–46 og Landåslien 15–31 og ligger i området hvor Strimmelen gård en gang lå.

Reguleringsplanen for Bergensdalens østlige del

Det var stor boligmangel i etterkrigstiden – rundt 8000 boliger manglet i Bergen. Landås bydel preges sterkt av boligbyggingen som skjedde i etterkrigstiden. Den mest omfattende reguleringsplanen for Landås var reguleringsplanen for Bergensdalens østlige del. Denne ble laget av arkitekt Harald Løkeland i 1951 og dette skulle være en idealby, en hageby med grøntareal, lys og luft. Området ble utbygget årene 1956–1961 og bebyggelsen preges av 3-4 etasjers boligblokker. Da reguleringsplanen for Bergensdalens østlige del ble laget ble området med Strimmelen holdt utenfor. For dette område ble holdt en arkitektkonkurranse hvor vilkåret var å skaffe minst 250 boliger.

Strimmelen boliganlegg

Arkitektkonkurransen ble vunnet av arkitekt Halfdan B. Grieg. Vinnerutkast fra 1951 fikk plass til 337 boliger fordelt på tre 11-etasjers høyblokker, to 3-etasjers lavblokker og åtte 2-etasjers gavlhus. Boligprosjektet var den gang det største på Vestlandet. Halfdan Griegs vinnerutkast for boligbebyggelse på Strimmelen inkluderte både butikk, industri, barnehage, forsamlingslokaler og garasjer.
Utbyggingen av boligene ble satt i gang av Bergen kommune ved Strimmelen Borettslag. Prosjektet ble etter en tid overført til BOB – Bergen og Omegn Boligbyggelag. Strimmelen ble ferdig utbygd i 1958. Butikken i Strimmelen 1 ble tegnet av Grieg i 1957 og oppført av Bergen Samvirkelag.

Utmerkelser

Det særegne boligområde preges av en vellykket gruppering av bygningsvolumer og terrengtilpasning. Anlegget fikk Det Nyttige Selskabs premie for god arkitektur i 1959. I 1961 ble boliganlegget Strimmelen, Landåslien/Natlandsveien, premiert med A. C. Houens fonds diplom.
Strimmelen er i dag markert som verneområde i Bergen kommunes kommunedelplanen for Landås.
Neacanista

Utseende

Middelsstore, tettbygde, brune trebukker. Antennene er noe lengre enn kroppen. Pronotum er avrundet sekskantet, med en butt pigg på hver side. Dekkvingene er nokså jevnbrede, med grå og brune lengdestriper.

Levevis

Larvene lever i død ved.

Utbredelse

Slekten er utbredt i Sørøst-Asia (Bhutan, Thailand, Fujian, Laos, Hainan og Taiwan).
Vinje Idrettslag

Fotball

Klubbens seniorlag i fotballag spiller per 2011 i 4. divisjon.
Guren

Historie

Scars var bandets opprinnelige navn, da de startet i 2008. Noen uker senere fant Sunako og Kaori, Sana (bass) og Katsu (hovedgitar). I 2008 kom Takumi (trommer) for å hjelpe dem på deres første konsert på Asianim 1. november (Liège, Belgia). De bestemte seg for å gjøre Takumi som et offisielt medlem. Scars var et coverband, de spilte sanger av Alice Nine, Vidoll, Asian Kung-Fu Generation og Plastic Tree. Etter en stund bestemte bandet seg for å lage sin egen musikk nærmere sin egen stil, fordi de ville skape sin egen atmosfære og vise hvert medlems egenskaper og personlighet. Guren ble det nye navnet istedenfor Scars, Guren betyr Rød Lotus.
Aristoteles Onassis

Bakgrunn

Aristoteles Onassis ble født i Smyrna i det osmanske riket (nåværende Izmir) og emigrerte som 16-åring statsløs med Nansenpass med familien til Argentina etter den første verdenskrig. Til å begynne med arbeidet han i en telefonveksel.

Karriere

Med tiden avanserte han til gresk generalkonsul, og hadde etter bare noen få år blitt dollarmillionær ved handel med råtobakk og deretter ved å investere pengene i fartøyer. Han gav seg dermed inn i rederverdenen.
I Argentina bygget han seg etter hvert opp som skipsreder, ikke minst innenfor hvalfangst; hvor han hadde nær kontakt med norske skipsredere, blant dem Anders Jahre og Erling Dekke Næss. I Anders Jahres tidligere bolig i Midtåsen i Sandefjord ligger «Onassis-suiten» i andre etasje, som fikk navnet etter at Aristoteles Onassis en gang overnattet her, og Anders Jahres lystbåt, «Jacqueline», var oppkalt etter Onassis' kone Jacqueline Kennedy Onassis. 
Etter den andre verdenskrig brukte Onassis mulighetene som bød seg ved behov for ny tonnasje og ekspanderte ytterligere. I 1954 ble han etterforsket for skattesvik av FBI og gikk med på et forlik hvor han betalte 7 millioner amerikanske dollar.
Etter andre verdenskrig kjøpte Onassis en utrangert kanadisk fregatt, pusset den opp og brukte den som sin private lystyacht. Yachten «Christina O» navngitt etter datteren Christina Onassis, var et midtpunkt for verdenssosieteten på 1950-tallet, og kjente personligheter som Winston Churchill, John F. Kennedy og Marilyn Monroe var gjester ombord.
Onassis levde i mange år sammen med operasangeren Maria Callas. Den 20. oktober 1968 giftet Onassis seg med Jaqueline Kennedy, enken etter den myrdede president John F. Kennedy, og han var gift med henne til sin død. Siden Onassis' eneste sønn hadde omkommet, var hans enearving datteren Christina Onassis, og etter hennes død var hennes datter Athina Onassis eneste arvtager.
Onassis døde etter flere års sykdom av lungebetennelse i 1975 i Neuilly-sur-Seine utenfor Paris, Frankrike.
Som rever blant ruiner

Som rever blant ruiner (1959) er en roman av Aslaug Groven Michaelsen og et svar på brytninger i åndslivet i samtidas Norge. Den problematiserer bl.a.fundamentalistiske trekk i Den norske kirke. Boka antyder også at kirken vil ha gagn av kvinnelige prester, altså to år før Norge fikk sin første kvinnelige prest, Ingrid Bjerkås.

Pastor Holms kamp

Handlingen er lagt til en uidentifisert småby i Nord-Norge. Den sentrale skikkelsen er pastor Daniel Holm, en middelaldrende statskirkeprest som er innflytter i byen. Idet romanen åpner, befinner han seg i en livskrise, som menneske og som prest. På ett nivå handler det om hvordan Daniel Holm strever for å komme ut av det dødsriket han synes å ha havnet i. Han vil finne igjen det levende landet som han en gang i ungdommen har hatt kontakt med, men som han føler at han, uten å ville det, har sviktet. Han har en bønn som kommer igjen i ulike variasjoner. Den åpner med allusjoner til Grundtvigs salme «De levendes land», og begynner gjerne slik: «Herre, du min del i de levendes land...»
Daniel Holms kamp utfolder seg i samspill med en rekke personer, særlig ulike kvinneskikkelser, som han kommer i berøring med gjennom sitt virke som prest. Mye avhenger av hvordan han evner å opptre i møtet med dem.
Nicholas Barker

Biografi

Nicholas Barker kommer fra forstaden Hillsborough i Sheffield i England, men er nå bosatt i Northwich.  
Etter flere års arbeid sammen med det britiske metal-bandet Cradle of Filth, ble han i 1999 medlem av det norske black metal-bandet Dimmu Borgir. Her spilte han frem til 2004, da han overraskende ble «fjernet» fra bandet. Etter dette (fra 2005) begynte Barker å spille for Benediction. Han har også spilt for Brujeria, Old Man's Child og Lock Up.
Han er i dag trommeslager for det californiske thrash metal-bandet Testament. I november/desember 2007 fungerte han som live-trommeslager for det norske black metal-bandet Gorgoroth, under deres Europa-turné.
Hans teknikk omfatter rask stortrommebruk, ekstremt presise blast beats, besynderlige multi-tam takter og presis dynamisk nøyaktighet.
Han er påvirket av blant andre Neil Peart (Rush), Gene Hoglan (Dark Angel, Death, Strapping Young Lad), Clive Burr & Nicko McBrain (Iron Maiden), Dave Lombardo (Slayer), and Pete Sandoval (Morbid Angel).
Till mina vänner

Till mina vänner er et musikkalbum med Lill-Babs, utgitt i 1979.
Trondheim par3golf på Havstein

Trondheim par3golf ligger på Havstein på Byåsen i Trondheim. Dette er en P&P (Pitch & Putt) 9-hulls par 3-bane. Banen er anlagt på gården Havstein Vestre og ble bygget i 2012-2013 av Ola Wanvik (grunneier).  Den ligger vis-à-vis Havstein kirke og kirkegården. Golfbanens 9 hull har spillelengder fra 60 til 135m. Drivingrangen har ca 30 utslagsplasser for trening. Både drivingrange og bane passer for nybegynnere og profesjonelle. Spill på banen fordrer noe kunnskap og ferdigheter. Banens beliggenhet gir spillere anledning til å nyte en spektakulær utsikt over Trondheim sentrum og trondheimsfjorden. Sesongen varer vanligvis fra midten av april til tidlig i november.
Micaria alpina

Utseende

Micaria alpina er en middelsstor, litt flat edderkopp med kraftige bein. Forkroppen er ganske bred bak, sterkt tilsmalnet forover (smalt hode). Kroppen er svarte med litt metallskinn og har sølvfargede flekker. Den er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

Micaria alpina er aktiv om dagen i solskinn og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
Wafd-partiet

Wafd-partiet (arabisk al-Wafd al-Misri, «den egyptiske delegasjonen») var det største politiske partiet i Egypt, og ofte i regjering, fra 1920-tallet til det ble oppløst under den egyptiske revolusjonen i 1952, etter militærkuppet utført av Nasser.

Historie

I Egypt under britisk styre førte økende nasjonalistiske inntrykket til organiseringen av politiske parti og folkeopprør. En delegasjon (arabisk wafd) til fredskonferansen i Versailles i 1919, ledet av Saad Zaghloul, fikk etter først å ha blitt nektet adgang lagt frem kravet sitt om egyptisk uavhengighet, uten å få støtte.
I løpet av årene som fulgte samtalte britiske styresmakter med egyptiske ledere, inkludert Zaghloul, om selvstyre. I 1922 erklærte Storbritannia Egypt som et selvstendig kongerike under noe britisk kontroll. Wafd-partiet ble opprettet i 1923 med Zaghlur som leder, og fikk flertall ved den første folkeavstemningen i 1924. Kong Fuad av Egypt nektet først å godkjenne en Wafd-regjering, og i årene som fulgte var partiet stadig i strid med kongen.
Mustafa an-Nahhas tok over som partileder i 1927, og partiet fikk endelig makten i 1929, men mistet den igjen under den store depresjonen. Selv om partiet i prinsippet var imot det britiske styret kom det til makten i 1941 med britisk støtte. Wafd mistet makten i 1952, seks måneder før Nasser avsatte kongen og innførte diktatur i landet. Wafd og alle andre politiske partier ble oppløst og forbudte.
I 1978 ble Nye Wafd (Hizb al-Wafd al-Jadid) opprettet som en videreføring av det gamle.